เรานัดเพื่อนที่เซ็นทรัลพระราม 9  นัดกินข้าวกัน 2 อาทิตย์ติดกันเลย สรุปกันไม่ได้ว่าจะกินไรกันดี เลยเดินเข้าThe Terrace ทั้ง 2 อาทิตย์เลย เราว่าอาหารไทยที่นี่อร่อย ราคาไม่แพงมาก จัดจานออกมาแต่ละจานดูน่ากินมาก รสชาติ ปริมาณ ราคา คุ้มค่าใช้ได้เลยค่ะ                               
เมนูที่เราสั่งประจำเลย คือ ชุดน้ำพริกลงเรือ ที่จัดจานมาอย่างสวยงาม แบ่งออกเป็น 4 ช่อง แต่ละช่องจะใส่ปลาดุกฟูทอด ไข่ชะอม ผักเครื่องเคียงต่างๆและที่สำคัญคือน้ำพริกลงเรือที่เข้มข้น อร่อยสุดๆ

ในวันนั้นเราได้ลองสั่ง Pork Chop Steak เสิร์ฟ    พร้อมกับน้ำจิ้มแจ่วดู เพราะเราเห็นโปรโมชั่นจาก Galaxy Gift ลดราคา 50 บาท จากราคาปกติ 195 บาท ก็จะเหลือแค่ 145บาท พอลองกินแล้วเนื้อหมู นุ่มมาก รสชาติอร่อยใช้ได้เลย ยิ่งจิ้มกับน้ำจิ้มแจ่ว  แล้วยิ่งแซบค่ะ 

สำหรับเมนูโปรดที่กินได้ทั้งเด็กและผู้ใหญ่ และไม่พลาดที่จะสั่งทุกครั้ง คือ กล้วยไข่เชื่อมค่ะ เนื้อกล้วยไข่ไม่นิ่มไม่แข็งมากราดมาด้วยน้ำกะทิ หอมหวานอร่อย และอีกเมนู คือ สาคูแคนตาลูปค่ะ เป็นเมนูของหวานที่ห้ามพลาดเลยค่ะ